**ÜGYINDÍTÁS**

**2019. január 1. napjától, gazdálkodó szervezetek számára, az adóügyek elektronikus intézésére kizárólag a Cégkapu használható.**

**A Cégkapun keresztül történő űrlap beküldésre jogosult:**

* elsősorban a cég törvényes képviselője, aki a tárhely szolgáltatást regisztrálta,
* illetve bármely olyan KÜNY (Ügyfélkapu) tárhellyel rendelkező magánszemély, akit erre a képviselő feljogosított.

Cég képviseletében történő beküldéskor a következő hibaüzenetek érkezhetnek:

* *„A nyomtatvány beküldése sikertelen! A megadott {Cégkapu rövid neve} feladó szervezet nem létezik!”*
Ebben az esetben a megadott **Cégkapu** (a megadott adószám alapján) **nem létezik**. Nem került sor a cégkapu regisztrációra, vagy hibás adószám került rögzítésre az ügyindítás menüben.
* *„A felhasználó nincs hozzárendelve a megadott {Cégkapu rövid neve} feladó szervezet postafiókjához!”*
Az ügyindításkor megadott adószám helyes, és a **Cégkapu létezik, de a feltöltést végző felhasználó nincs hozzárendelve**.
* *„A felhasználó részére a dokumentum művelet nem engedélyezett a megadott {Cégkapu rövid neve} feladó szervezetnél!*
**Ez a hibaüzenet arra utal, hogy a beküldő személy küldési jogosultsága letiltásra került**, a Cégkapu Tárhelyen.

**EGYENLEG LEKÉRDEZÉS**

A **személyes adóegyenleg lekérdezés**ére csak abban az esetben van lehetőség, ha a lekérdező személyes adatai az önkormányzat adórendszerében hibátlanul (a közhiteles nyilvántartásokkal megegyezően) szerepelnek.

**Képviselőként történő egyenleg lekérdezés során** szükséges hogy a képviselt Adószáma (természetes személy esetén Adóazonosító jele ) hibátlanul kerüljön megadásra. A képviselő adatai is hibátlanul szerepeljenek az önkormányzat adónyilvántartásában, és a képviseleti jog (ideértve a meghatalmazást is) az lekérdezett adózónál rögzítésre kerüljön. Az egyenleg lekérdezési jogosultság a képviseletnél jelölt legyen.

**ŰRLAP MÁSOLATOK**

**A beküldött űrlapokról a beküldő személyes Tárhelyére érkezik másolat zip formátumban**. Ez tartalmazza a beküldött űrlapot pdf formátumban illetve csatolmányainál az űrlap xml állomány is megtalálható.

A dokumentumot le kell menteni a saját gépre tetszőleges helyre, majd ezt követően ki lehet csomagolni bármely zip formátum kezelésére alkalmas alkalmazás segítségével.

Cégkapun keresztül történő beküldés esetén a technikai jellegű igazolások a Cégkapu Tárhelyre érkeznek (feladási igazolás, elküldött dokumentum igazolás).

Az igazolás jelenleg a következő címen érkezik a beküldő tárhelyére "Átvételi értesítő (Feladó: ASPONALLO, Dokumentum: ASP -*{Érkeztetőszám 16 karakter}*- Címzett: *{Címzett neve}* -*{Pontos beérkezés dátuma: éééé.hh.nn. óó.pp.mm formátumban }* ). Az **űrlapmásolat feladója** a **TESZT - Magyar Államkincstár ASP Központ gépi 1** (ASPONALLO) Hivatali Kapu.